[{"text_idx": "#000000", "text": "Os oes gennych gwestiwn am Gristnogaeth, bywyd, neu eisiau ein gweld yn delio gyda mater penodol, beth am ddanfon neges atom drwy'r ffurflen isod?"}, {"text_idx": "#000001", "text": "o fod yn gaeth i fod yn rhydd,"}, {"text_idx": "#000002", "text": "o fod yn elynion i Dduw i ddod yn blant iddo,"}, {"text_idx": "#000003", "text": "mae llawer o ddelweddau yr ydym yn eu clywed neu wedi eu darllen sy\u2019n disgrifio\u2019r profiad o ddod yn Gristion. Dyma\u2019r hyn y byddwn yn edrych arno dros y dyddiau nesaf wrth i ni ddarllen y Beibl gyda\u2019n gilydd. Byddwn yn edrych ar fywydau rhai unigolion a gafodd dro\u0308edigaeth, gan ddysgu o\u2019u profiad ac edrych ar y broses o beth sydd yn digwydd i berson pan gawn nhw dro\u0308edigaeth."}, {"text_idx": "#000004", "text": "Mae pob Cristion wedi cael tro\u0308edigaeth, ond beth mae hyn yn ei feddwl? A yw pawb yn cael tro\u0308edigaeth yr un fath? Wyt ti wedi cael tro\u0308edigaeth?"}, {"text_idx": "#000005", "text": "Mae Duw yn siarad gyda ni drwy\u2019r Beibl, felly mae\u2019n bwysig iawn ein bod ni yn ei ddarllen ac yn meddwl yn ofalus beth mae Duw yn ei ddweud wrthym ni drwyddo fo. Efallai y bydd yn help i ti gael papur a beiro wrth law i gymryd nodiadau. Cyn darllen, gweddi\u0308a y bydd Duw\u2019n siarad a\u0302 thi ac yn dy helpu i ddeall ei Air, ac y bydd Ef yn defnyddio\u2019r Beibl i newid dy fywyd. Ar ddiwedd pob astudiaeth mae\u2019n bwysig iawn dy fod yn gweddi\u0308o ac yn siarad gyda Duw am beth rwyt ti wedi ei ddysgu a\u2019r pethau rwyt ti eisiau eu newid yn dy fywyd di."}, {"text_idx": "#000006", "text": "Os oes gen ti gwestiynau neu eisiau trafod mwy am yr hyn rwyt wedi\u2019i ddarllen, beth am ofyn i dy rieni neu siarad gyda rhywun yn dy eglwys? Mae hefyd modd danfon cwestiynau i Llwybrau trwy\u2019r ddolen ar dop ein gwefan, neu dros Facebook, Twitter ac Instagram."}]